17. ΝΟΜΟΣ υπ’ αριθ. 3653 της 28 Δεκ. 1956/9 Ιαν. 1957 Περί εντάξεως του προσωπικού του Οργανισμού Ελευθέρας Ζώνης και Λιμένος Θεσσαλονίκης (Ε.Ζ.Λ.Θ.). Άρθρ.1.-Η ένταξις εις τας κατά το άρθρ. 7 του από 9 Δεκ. 1955 Β.Δ/τος «περί Οργανισμού των Υπηρεσιών του Ε.Ζ.Λ.Θ.» καθορισθείσας θέσεις του ήδη υπηρετούντος προσωπικού παρά τω Νομικώ τούτω Προσώπω θέλει ενεργηθή δια της κατά το άρθρ. 20 του Β.Δ. της 23/24 Δεκ. 1955 «περί εφαρμογής των διατάξεων του Υπαλληλικού Κώδικος επί των υπαλλήλων Νομικών Προσώπων Δημοσίου Δικαίου» διαρθρωτικής πράξεως κατά τα κατωτέρω οριζόμενα και κατόπιν συμφώνου αποφάσεως του Υπηρεσιακού Συμβουλίου του εν λόγω Νομικού Προσώπου. α)Κατά πρώτον θα ενταχθώσι κατά σειράν οι τακτικοί υπάλληλοι οι κεκτημένοι τα απαιτούμενα  τυπικά και ουσιαστικά προσόντα και εις τους βαθμούς της ιεραρχίας του Δημοσιοϋπαλληλικού Κώδικος, ων βαθμών ο βασικός μισθός αντιστοιχεί προς τον βασικόν μισθόν των εντασσομένων. Η αντιστοιχία αύτη εξευρίσκεται βάσει του κατά τον χρόνον της εντάξεως βασικού μισθού του πραγματικού βαθμού, ον κατείχε και υφ’ ον εφέρετο ο υπάλληλος εις τον πίνακα αρχαιότητος κατά τον χρόνον της εντάξεως. Το επιστημονικόν προσωπικόν εφ’ όσον κέκτηται τα ανάλογα ουσιαστικά προσόντα και έχει συμπληρώσει τον προς προαγωγήν απαιτούμενον χρόνον εν τω κατεχομένω βαθμώ, συνολικήν δε υπηρεσίαν 15 τουλάχιστον ετών και υφίσταται κενή οργανική θέσις, εντάσσεται περαιτέρω εις τον αμέσως ανώτερον βαθμόν. β)Εφ’ όσον μετά την κατά το προηγούμενον εδάφιον ένταξιν ήθελον παραμείνη κεναί θέσεις, αύται θα συμπληρωθώσιν υπό των κεκτημένων την αντίστοιχον μισθοδοσίαν, προκειμένου μεν περί του Κλάδου Διοικητικών Υπηρεσιών Α΄ Κατηγορίας υπό των αποφοίτων Μέσης Σχολής, των κεκτημένων και εξαιρετικά ουσιαστικά προσόντα, δικαιολογούντα την εις την κατηγορίαν ταύτην ένταξιν, δια δε τους υπό του άνω Β.Δ/τος «περί Οργανισμού των Υπηρεσιών του Ε.Ζ.Λ.Θ.» προβλεπομένους Κλάδους 1, 2, 7, 8 της Β΄ Κατηγορίας και την Γ΄ Κατηγορίαν, υπό των κεκτημένων τα ουσιαστικά προσόντα δια την εις ην εντάσσονται θέσιν. Άρθρ.2.-α)Εφ’ όσον μετά την κατά τα ανωτέρω ένταξιν ήθελον παραμείνη υπάλληλοι ανέντακτοι, δια την ένταξιν τούτων θα εφαρμοσθώσιν αι διατάξεις του άρθρ. 21 παρ. 3 εδάφ. β΄, γ΄ και δ΄ του ως ανωτέρω Β.Δ. της 23/24 Δεκ. 1955. β)Εις τους εντασσομένους ως υπεραρίθμους επιτρέπεται όπως ανατίθηνται καθήκοντα κατωτέρας θέσεως συμφώνως προς τα ουσιαστικά αυτών προσόντα. γ)Ο μέχρι της εντάξεως χρόνος υπηρεσίας εν τω τελευταίω μισθώ θεωρείται ως χρόνος υπηρεσίας, εις τον αντίστοιχον τω μισθώ τούτω βαθμόν, της αντιστοιχίας εξευρισκομένης κατά το εδάφ. α΄ του άρθρ. 1 του παρόντος «δ)Υπάλληλοι της Ελευθέρας Ζώνης και Λιμένος Θεσσαλονίκης, οι οποίοι κατά την εφαρμογήν του Νόμ. 3653/57 ελάμβανον μισθόν 5ου βαθμού και ενετάγησαν βάσει των διατάξεων του ως άνω Νόμου εις βαθμόν κατώτερον, διατηρούσι τον βασικόν μισθόν του 5ου βαθμού αφ’ ης η ένταξις αυτών, μη δικαιούμενοι όμως εις απόληψιν οιασδήποτε διαφοράς εκ του λόγου τούτου προ της ισχύος της παρούσης διατάξεως». Το εδάφ. δ΄ προσετέθη δια της παρ. 2 άρθρ. 14 Ν.Δ. 4203 της 19/19 Σεπτ. 1961 (Αντί της σελ.309(α) Σελ. 309(β) 293-061 Οργανισμός Λιμένος Θεσσαλονίκης Ανώνυμη Εταιρία (Ο.Λ.Θ. Α.Ε.) 20.Δ.ε.17 